**Hlavná kontrolórka Obce Sebedražie**

V súlade s § 18f ods. e) zákona č. 369/1990 Zb. o obecnom zriadení v znení neskorších predpisov predkladám Obecnému zastupiteľstvu Obce Sebedražie

**S p r á v u**

**o kontrolnej činnosti hlavnej kontrolórky obce za rok 2021**

 V nadväznosti na schválené plány kontrolnej činnosti, ako aj v súlade so zákonom NR SR č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších zmien a doplnkov bola moja činnosť za sledované obdobie zameraná hlavne na výkon plánovaných kontrolných akcií, ktoré boli uskutočnené v zmysle § 18d, ods. 2, zákona o obecnom zriadení, a to v Obecnom úrade Sebedražie.

**Kontroly boli zamerané predovšetkým na dodržiavanie ustanovení zákonov:**

- č. 369/1990 Zb. o obecnom zriadení v znení neskorších predpisov,

- č. 138/1991 Zb. o majetku obcí v znení neskorších predpisov,

- č. 357/2015 Z.z. o finančnej kontrole, vnútornom audite a o zmene a doplnení niektorých

zákonov ,

- č. 583/2004 Z.z. o rozpočtových pravidlách územnej samosprávy v znení neskorších

pravidlách,

-č. 431/2002 Z. z. o účtovníctve v znení neskorších predpisov (ďalej len zákon o účtovníctve“)

-Opatrenie MF SR č. MF/16786/2007-31, ktorým sa ustanovujú podrobnosti o postupoch účtovania a rámcovej účtovnej osnove pre rozpočtové organizácie, štátne fondy, obce, vyššie územné celky v znení neskorších zmien

- č. 145/1995 Z. z. Zákon Národnej rady Slovenskej republiky o správnych poplatkoch

- č. 401/1998 Z. z. o poplatkoch za znečisťovanie ovzdušia v znení neskorších predpisov

**Finančné kontroly na mieste:**

* inventarizácia peňažných prostriedkov v pokladni obce
* kontrola pokladničných dokladov obce vyhotovených v mesiaci máj 2021
* kontrola stavu záväzkov a pohľadávok k 31.3.2021
* kontrola výberu správnych poplatkov v roku 2020
* kontrola dodržiavania zákona o majetku obcí – prevody a prenájmy majetku obce v roku 2020
* priebežná kontrola verejného obstarávania
* kontrola uznesení prijatých v  roku 2021

**Ostatné činnosti:**

- pravidelná účasť na zasadnutiach obecného zastupiteľstva

- odborná pomoc pri činnostiach obecného úradu

- účasť na odborných seminároch a vzdelávaní hlavných kontrolórov:

**Spracované a predložené ďalšie materiály pre OZ:**

V priebehu hodnoteného obdobia roka 2021 boli samostatne vypracované

a predložené obecnému zastupiteľstvu :

* 1. Spracovanie plánu kontrolnej činnosti na II. polrok 2021 a I. polrok 2022
	2. Správa o činnosti a výsledku kontrol za rok 2020
	3. Odborné stanovisko k záverečnému účtu za rok 2020
	4. Odborné stanovisko k návrhu rozpočtu na roky 2022 – 2024

V Sebedraží dňa 27.01.2022

Spracovala: Ing. Kamila Topoľská

 HK obce Sebedražie